open-index/open-wikipedia-markdown huggingface dataset:
โนบอดีบัตยู (เพลงของเซซาร์ แซมป์สัน)

"**โนบอดีบัตยู**" (; ) เป็นเพลงโดยเซซาร์ แซมป์สัน นักร้องชาวออสเตรีย ซึ่งเขาประพันธ์ขึ้นร่วมกับโยฮัน อัลเคนัส, เซบาสเตียน อาร์มัน, บอริสลาฟ มิลานอฟ, และโจอาคิม เพอร์สัน เพลงนี้วางจำหน่ายเมื่อวันที่ 9 มีนาคม ค.ศ. 2018 และเป็นตัวแทนของในการประกวดเพลงยูโรวิชันปี 2018 โดยได้รับอันดับที่สามด้วยคะแนน 342 คะแนน

## การประกวดเพลงยูโรวิชัน

เมื่อวันที่ 5 ธันวาคม ค.ศ. 2017 เซซาร์ แซมป์สันได้รับเลือกให้เป็นตัวแทนของออสเตรียในการประกวดการประกวดชปี 2018 และชื่อเพลงก็ถูกเปิดเผยในอีกสองวันต่อมา ออสเตรียเข้าแข่งขันในลำดับที่ 13 ของรอบรองชนะเลิศรอบที่ 1 และผ่านเข้ารอบชิงชนะเลิศในวันที่ 12 พฤษภาคม ค.ศ. 2018 ภายหลังรอบรองชนะเลิศ ออสเตรียได้รับการจับสลากให้ทำการแสดงในครึ่งแรกของรอบชิงชนะเลิศ เพลงนี้ได้อันดับที่สามโดยได้รับคะแนนจากคณะกรรมการมากที่สุดเป็นอันดับแรก แต่ได้จากการลงคะแนนเสียงของผู้ชมเพียงอันดับที่ 13 เท่านั้น

## รายชื่อเพลง

## ชาร์ต

## ประวัติการเผยแพร่

## อ้างอิง

หมวดหมู่:เพลงจากประเทศออสเตรีย
หมวดหมู่:เพลงในปี พ.ศ. 2561
หมวดหมู่:ประเทศออสเตรียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
ปาปู้ชา

**ปาปู้ชา** (อักษรจีน: 八不沙; ไม่ปรากฏ - ปี ค.ศ. 1330) หรืออีกพระนามว่า **"พระนางบาบูซ่า", "พระนางพูดาซ่า"** เป็นจักรพรรดินีราชวงศ์หยวน ทรงอภิเษกสมรสกับโคทักท์ ข่าน(จักรพรรดิหยวนหมิงจง)

พระนางไม่ปรากฏปีที่ทรงประสูติ เป็นพระราชธิดาในองค์หญิงโช่วหนิง และทรงมีศักดิ์เป็นพระราชนัดดาของโทโมร์ ข่าน (จักรพรรดิหยวนเฉิงจง) โดยพระนางทรงอภิเษกสมรสกับโคทักท์ ข่าน ก่อนพระองค์จะเสด็จขึ้นครองราชย์เป็นจักรพรรดิ ทั้งนี้พระนางยังทรงเป็นผู้เขียนตำราอาหารของ Huou เรื่อง *Yin-shanZhengyao* (1330)

หลังจากจักรพรรดิเสด็จสวรรคต พระนางทรงถูกเนรเทศไปเกาหลีโดยทอกอนโทโมร์ ข่าน

จนในเดือนพฤษภาคม ค.ศ. 1330 พระนางพูดาชิรี พระอัครมเหสีในซายาท ข่าน จึงทรงลอบปลงพระชนม์พระนาง พระนางจึงถูกสำเร็จโทษ ด้วยข้อหาว่าพระนางจะทรงก่อรัฐประหาร


file:元后妃太子像册-3-明宗皇帝后.jpg
File:Бабуша хатан.jpg


## อ้างอิง

หมวดหมู่:จักรพรรดินีจีน
หมวดหมู่:บุคคลในสมัยราชวงศ์หยวน
หมวดหมู่:จักรพรรดินีราชวงศ์หยวน
คมพยัคฆ์ สิงห์มณี

**อาคม ชูทอง** หรือที่รู้จักในชื่อ **คมพยัคฆ์ สิงห์มณี** เป็นอดีตนักมวยไทยอาชีพชาวไทย

## ประวัติและอาชีพ
อาคม ชูทอง เกิดเมื่อวันที่ 4 มีนาคม พ.ศ. 2512 ที่อำเภอทุ่งสง จังหวัดนครศรีธรรมราช เขาเป็นบุตรคนที่ 7 จากพี่น้องทั้งหมด 8 คน และเริ่มฝึกมวยไทยกับพ่อซึ่งเป็นผู้สอนลูกชายของเขาเอง เมื่อคมพยัคฆ์เริ่มพัฒนาฝีมือ เขาถูกส่งไปชกกับนักมวยท้องถิ่นหลายคน ซึ่งส่วนใหญ่เขาจะชนะคะแนน คมพยัคฆ์ฝึกซ้อมที่ค่ายสิงห์มณีร่วมกับพี่น้องผู้ชายของภายใต้การดูแลของบิดา รวมถึงสมหมาย ชูทองและสุธรรม ทิมจิตต์วิทยา ฮิปปี้ สิงห์มณี พี่ชายของเขา ซึ่งเป็นตำนานนักมวยไทย เป็นแชมป์ของสนามมวยเวทีลุมพินีหลายสมัย

ในช่วงต้นทศวรรษที่ 1990 คมพยัคฆ์เป็นหนึ่งในนักมวยที่โดดเด่นที่สุดในรุ่นไลท์เวท และได้เป็นแชมป์รุ่นมินิฟลายเวทของสนามมวยเวทีลุมพินีถึงสามสมัย ส่วนใหญ่ชกให้กับทรงชัย รัตนสุบรรณ โปรโมเตอร์ชื่อดังระดับตำนาน คมพยัคฆ์เผชิญหน้ากับนักมวยชื่อดังระดับแชมป์หลายคน เช่น ไอ้เลือดเหล็ก ไพโรจน์น้อย ส.สยามชัย, จอมถีบหน้า โรจน์ณรงค์ ดาวแปดริ้ว, ไอ้หมัดผีสั่ง พิชิตน้อย ศิษย์บางพระจันทร์ และพานเพชร เมืองสุรินทร์

หลังจากเลิกชกมวยแล้ว คมพยัคฆ์ยังคงมีส่วนร่วมในวงการมวยไทยในฐานะโปรโมเตอร์มวยในจังหวัดบ้านเกิดร่วมกับฮิปปี้ พี่ชายของเขา

## อ้างอิง

หมวดหมู่:บุคคลที่เกิดในปี พ.ศ. 2512
หมวดหมู่:บุคคลที่ยังมีชีวิตอยู่
หมวดหมู่:ผู้ฝึกสอนมวยไทย
หมวดหมู่:นักมวยไทยชายชาวไทย
ดิแอลคะมี

**"ดิแอลคะมี"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบเอ็ด *[[เดอะทอร์เชอด์โพอิตส์ดีพาร์ตเมนต์]]* (2024) เพลงนี้สวิฟต์ร่วมประพันธ์และผลิตโดยแจ็ก แอนโตนอฟฟ์ เป็นเพลงแนวป็อปร็อกและอิเล็กโทรป็อป ผสมผสานกลิ่นอายอาร์แอนด์บี เป็นเพลงรักที่กล่าวถึงความสัมพันธ์ซึ่งกำลังเริ่มต้นขึ้นระหว่างคนสองคนที่ไม่อาจต้านทานแรงดึงดูดระหว่างกันได้ บทประพันธ์เพลงใช้ภาพพจน์เกี่ยวกับกีฬาฟุตบอลอย่างกว้างขวาง เพื่อสื่อถึงความรู้สึกแห่งชัยชนะ

ในการวิจารณ์อัลบั้ม *เดอะทอร์เชอด์โพอิตส์ดีพาร์ตเมนต์* นักวิจารณ์หลายคนมองว่าเพลง "ดิแอลคะมี" เป็นเพลงเดียวในรุ่นมาตรฐานของอัลบั้มที่มีตอนจบแบบมีความสุข แม้บางบทวิจารณ์จะมองว่าการใช้ภาพพจน์และอุปมาอุปไมยเกี่ยวกับกีฬาฟุตบอลในเนื้อเพลงนั้นยังไม่แข็งแรงนัก แต่บางส่วนก็ชื่นชมองค์ประกอบการผลิตของเพลง โดยเพลงขึ้นถึงอันดับที่ 18 บนชาร์ต*บิลบอร์ด*โกลบอล 200 และติด 25 อันดับแรกในประเทศออสเตรเลีย แคนาดา นิวซีแลนด์ และสหรัฐ นอกจากนี้ยังได้รับการรับรองแผ่นเสียงทองคำในประเทศออสเตรเลียอีกด้วย สวิฟต์แสดงสดเพลงนี้สองครั้งในปี 2024 ระหว่างการทัวร์คอนเสิร์ตดิเอราส์ทัวร์

## เบื้องหลังและการจำหน่าย
สวิฟต์เริ่มทำงานในอัลบั้ม *[[เดอะทอร์เชอด์โพอิตส์ดีพาร์ตเมนต์]]* ทันทีหลังจากที่เธอส่งสตูดิโออัลบั้มลำดับที่สิบ *[[มิดไนส์]]* ให้ค่ายรีพับลิกเรเคิดส์ เพื่อเตรียมวางจำหน่ายในปี 2022 เธอทำงานต่อเนื่องอย่างลับ ๆ ตลอดการทัวร์ดิเอราส์ทัวร์ ช่วงการแสดงในสหรัฐในปี 2023 แนวคิดของอัลบั้มนี้เกิดขึ้นท่ามกลางช่วงเวลาที่ชีวิตส่วนตัวของสวิฟต์ยังคงเป็นประเด็นที่สื่อมวลชนให้ความสนใจอย่างกว้างขวาง เธออธิบายว่า *เดอะทอร์เชอด์โพอิตส์ดีพาร์ตเมนต์* เป็นอัลบั้มที่เปรียบเสมือน "เส้นชีวิต" ของเธอ และเป็นงานที่เธอ "จำเป็นต้องทำจริง ๆ" ค่ายรีพับลิกเรเคิดส์วางจำหน่ายอัลบั้มนี้เมื่อวันที่ 19 เมษายน ค.ศ. 2024 โดยมีเพลง "ดิแอลคะมี" อยู่ในลำดับที่ 15 ในรายชื่อเพลง

สวิฟต์แสดงสดเพลง "ดิแอลคะมี" ทั้งหมดสองครั้งในปี 2024 ระหว่างการทัวร์คอนเสิร์ตดิเอราส์ทัวร์ เมื่อวันที่ 12 พฤษภาคม สวิฟต์ได้แสดงเวอร์ชันกีตาร์อะคูสติกของเพลงนี้ในรูปแบบผสมผสานคู่กับเพลง "เทรชเชอเริส" (2012) ในโชว์รอบที่สี่ ณ กรุงปารีส ต่อมาในวันที่ 15 สิงหาคม เธอได้แสดงเวอร์ชันเปียโนของเพลงนี้อีกครั้ง โดยนำมารวมกับเพลง "คิงออฟมายฮาร์ต" (2017) ในโชว์รอบที่สี่ ณ กรุงลอนดอน นอกจากนี้ สวิฟต์ยังได้ออกบันทึกการแสดงสดจากกรุงปารีสเป็นส่วนหนึ่งของฉบับดิจิทัลพิเศษของอัลบั้ม *เดอะทอร์เชอด์โพอิตส์ดีพาร์ตเมนต์* ซึ่งเปิดให้รับฟังแบบจำกัดเวลาเมื่อวันที่ 23 พฤษภาคม 2024

## ชาร์ต

## การรับรอง

## อ้างอิง

### แหล่งที่มา
* 

หมวดหมู่:เพลงในปี พ.ศ. 2567
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงป็อปร็อกอเมริกัน
หมวดหมู่:เพลงอิเล็กโทรป็อป
โนริอากิ คันเซะ

**โนริอากิ คันเซะ** (, เกิด 15 ตุลาคม 1995) เป็นนักพากย์ และอดีตนักแสดงละครโน ชาวญี่ปุ่น เกิดที่โตเกียว สังกัดเค็นโปรดักชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
ฮายาโตะ โคมิยะ

**ฮายาโตะ โคมิยะ** (, เกิด 27 ตุลาคม 1995) เป็นนักพากย์ชาวญี่ปุ่น เกิดที่โตเกียว สังกัดอาตส์วิชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
นานะ ฮามาซากิ

**นานะ ฮามาซากิ** (, เกิด 6 กันยายน) เป็นนักพากย์หญิงชาวญี่ปุ่น เกิดที่โตเกียว และเติบโตที่โคเบะ จังหวัดเฮียวโงะ สังกัดไอแอมเอนเทอร์ไพรส์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากโคเบะ
หมวดหมู่:บุคคลจากมหานครโตเกียว
หมวดหมู่:นักพากย์หญิงชาวญี่ปุ่น
อายาโตะ โมรินางะ

**อายาโตะ โมรินางะ** (, เกิด 8 กุมภาพันธ์) เป็นนักพากย์ชาวญี่ปุ่น เกิดที่จังหวัดไอจิ สังกัดเมาซูโปรโมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์ชายชาวญี่ปุ่น
ณ สัทธา อุทยานไทย

**ณ สัทธา อุทยานไทย** มีชื่อเดิมว่า **อุทยานหุ่นขี้ผึ้งสยาม** เป็นอุทยานและพิพิธภัณฑ์ที่ตั้งอยู่ในตำบลวังเย็น อำเภอบางแพ จังหวัดราชบุรี

## ประวัติ
ณ สัทธา อุทยานไทยก่อตั้งโดยมีรากฐานจากประสบการณ์การทำงานหล่อพระพุทธรูปและงานหล่อประติมากรรมต่าง ๆ ผู้ก่อตั้งมีความคิดจะสร้างประติมากรรมรูปเหมือนของพระสงฆ์ที่มีชื่อเสียงและบุคคลสำคัญต่าง ๆ รวมถึงรูปเหมือนที่แสดงวิถีชีวิตของคนไทยในพื้นที่ต่าง ๆ จึงได้ริเริ่มโครงการตั้งแต่ พ.ศ. 2540 และเปิดอุทยานอย่างเป็นทางการเมื่อวันที่ 6 มิถุนายน พ.ศ. 2549 โดยใช้ชื่อว่า "อุทยานหุ่นขี้ผึ้งสยาม" ต่อมาเมื่อ พ.ศ. 2558 อุทยานหุ่นขี้ผึ้งสยามปิดปรับปรุงและเปิดใหม่อีกครั้งโดยเปลี่ยนชื่อเป็น "ณ สัทธา อุทยานไทย" ในวันที่ 30 มิถุนายน พ.ศ. 2561

## ส่วนจัดแสดง
ณ สัทธา อุทยานไทยมีพื้นที่ 42 ไร่ มีส่วนจัดแสดงทั้งในร่มและกลางแจ้ง มีหุ่นขี้ผึ้งไฟเบอร์กลาสจัดแสดงร่วม 60 รูป ประกอบด้วยส่วนจัดแสดงดังต่อไปนี้:
* ไทยสัทธา: แสดงภาพรวม แนวคิด และประวัติความเป็นมาของ ณ สัทธา อุทยานไทย
* มหาราชกษัตรา: จัดแสดงอนุสาวรีย์พระบรมรูปจำลองของสมเด็จพระนเรศวรมหาราช, สมเด็จพระเจ้ากรุงธนบุรี และพระบาทสมเด็จพระจุลจอมเกล้าเจ้าอยู่หัว
* ณ สัทธานุสรณ์: อาคารจัดแสดงหุ่นขี้ผึ้งไฟเบอร์กลาสของบุคคลสำคัญ
* ถ้ำพุทธชาดก: เป็นถ้ำจำลองที่นำเสนอเรื่องราวของพระองคุลิมาลเถระ
* อริยสัทธา: จัดแสดงหุ่นขี้ผึ้งไฟเบอร์กลาสของพระอริยสงฆ์รูปสำคัญ
* สัทธาถิ่นเรือนไทย: บ้านไทยจำลองที่จำลองวิถีชีวิตของคนไทยในแต่ละภาค
* ลานภิรมย์: ลานกลางแจ้งที่จัดแสดงบอนไซที่ผู้ก่อตั้งสะสมมาเป็นเวลานาน
* ลานอวโลสัทธา: จัดแสดงปฏิมากรรมของพระอวโลกิเตศวรโพธิสัตว์ปางมหราชลีลา สูง 3.5 เมตร จำลองจากศิลปะจีนช่วงปลายยุคราชวงศ์ซ่ง
## ดูเพิ่ม
* พิพิธภัณฑ์หุ่นขี้ผึ้งไทย
* มาดามทุสโซ กรุงเทพฯ

## อ้างอิง

## แหล่งข้อมูลอื่น
* 
* ณ สัทธา อุทยานไทย ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* ณ สัทธา อุทยานไทย ที่เว็บไซต์การท่องเที่ยวแห่งประเทศไทย
* ณ สัทธา ที่เว็บไซต์เที่ยวราชบุรีดอตคอม

หมวดหมู่:พิพิธภัณฑ์ในจังหวัดราชบุรี

หมวดหมู่:พิพิธภัณฑ์ที่ก่อตั้งในปี พ.ศ. 2549
หมวดหมู่:สิ่งก่อสร้างในอำเภอบางแพ
หมวดหมู่:ก่อตั้งในประเทศไทยในปี พ.ศ. 2549
หมวดหมู่:พิพิธภัณฑ์หุ่นขี้ผึ้ง
กาดจีมูรัด นูร์มาโกเมดอฟ

**กาดจีมูรัด นูร์มาโกเมดอฟ** (; เกิด 1 พฤษภาคม ค.ศ. 1987) เป็นนักมวยปล้ำฟรีสไตล์ชาวอาร์มีเนียเชื้อสายดาเกสถาน เขาเข้าแข่งขันในโอลิมปิกฤดูร้อน 2012 ในกีฬาฟรีสไตล์ชาย ประเภท 84 กก. ตอนแรกนูร์มาโกเมดอฟเอาชนะยูซุป อับดูซาโลมอฟ อดีตนักกีฬาโอลิมปิกผู้ได้เหรียญเงินในการแข่งขันรอบคัดเลือกนัดแรกด้วยคะแนนทางเทคนิค 4–4 และคะแนนจัดอันดับ 1–3 อย่างไรก็ตาม ในการแข่งขันรอบคัดเลือกนัดที่สอง เขาแพ้ให้กับเอฮ์ซอน แลชแกรี ผู้ทำคะแนนรวมได้ 5 แต้มติดต่อกัน 2 ช่วงการแข่งขัน และถูกตัดสิทธิ์ในการแข่งขันอีกครั้ง

## อ้างอิง

## แหล่งข้อมูลอื่น
* 

หมวดหมู่:นักมวยปล้ำจากมาฮัชกาลา
หมวดหมู่:ชาวอาร์มีเนียเชื้อสายดาเกสถาน
หมวดหมู่:นักมวยปล้ำชาวอาร์มีเนีย
หมวดหมู่:นักมวยปล้ำโอลิมปิกจากอาร์มีเนีย
หมวดหมู่:นักมวยปล้ำในโอลิมปิกฤดูร้อน 2012
โป๊ะโคมไฟ

250px|thumb|right|โคมไฟสองดวงซึ่งมีโป๊ะโคมไฟ

**โป๊ะโคมไฟ** คืออุปกรณ์ที่ห่อหุ้มหลอดไฟฟ้าไว้เพื่อปรับทิศทางของแสงที่ปล่อยออกมา โป๊ะโคมไฟมักจะถูกยึดติดเข้ากับชุดไฟเพื่อลดความเข้มของแสง ป้องกันแสงจากสภาพแวดล้อมที่รุนแรง หรือเพื่อตกแต่งโดยการเปลี่ยนสีหรือสร้างเงา

โป๊ะโคมไฟสามารถผลิตได้จากวัสดุที่หลากหลาย เช่น กระดาษ แก้ว ผ้า หิน หรือวัสดุโปร่งแสงใด ๆ ก็ตาม และมักมีรูปร่างเป็นทรงกรวยหรือทรงกระบอก และสามารถพบได้ในโคมไฟตั้งพื้น โคมไฟตั้งโต๊ะ โคมไฟหัวเตียง หรือโคมไฟแบบแขวน คำว่าโป๊ะโคมไฟยังสามารถใช้เรียกแก้วหรือวัสดุอื่น ๆ ที่แขวนอยู่รอบ ๆ โคมไฟเพดานหลายแบบได้อีกด้วย โป๊ะโคมไฟบางชนิดมีการบุด้วยผ้าซับในทึบแสงที่แข็งแรง ซึ่งมักจะเป็นสีขาวหรือสีทอง เพื่อสะท้อนแสงให้ได้มากที่สุดออกไปทางด้านบนและด้านล่างของโป๊ะโคมไฟ รวมทั้งป้องกันไม่ให้แสงส่องผ่านผนังของตัวโป๊ะโคมไฟเอง แต่ในกรณีอื่น ๆ วัสดุของโป๊ะโคมไฟจะถูกออกแบบมาเพื่อการตกแต่งโดยเฉพาะ เพื่อให้เมื่อจุดไฟแล้ว โป๊ะโคมไฟจะเน้นการแสดงสีและแสงที่ส่องผ่านพื้นผิวของตัวโป๊ะโคมไฟออกมา

## อ้างอิง

หมวดหมู่:ชุดไฟ
ภาวะอิงอาศัย

**ภาวะอิงอาศัย** () คืออันตรกิริยาชีวภาพระยะยาว (ภาวะอยู่ร่วมกัน) ซึ่งสมาชิกของสปีชีส์หนึ่งได้รับประโยชน์ ในขณะที่สมาชิกของอีกสปีชีส์หนึ่งไม่ได้รับประโยชน์และไม่ได้รับอันตราย ความสัมพันธ์นี้จะแตกต่างจากภาวะพึ่งพากันที่สิ่งมีชีวิตทั้งสองชนิดได้ประโยชน์จากกันและกัน ภาวะอาศัยเสียประโยชน์ที่สิ่งมีชีวิตชนิดหนึ่งถูกทำลายหรือได้รับอันตราย ขณะที่อีกชนิดหนึ่งไม่ได้รับผลกระทบ และภาวะปรสิตที่สิ่งมีชีวิตชนิดหนึ่งถูกทำลายหรือได้รับอันตราย แต่อีกชนิดหนึ่งได้รับประโยชน์

สิ่งมีชีวิตที่ได้รับประโยชน์จากความสัมพันธ์นี้อาจได้รับสารอาหาร ที่พักพิง การสนับสนุน หรือการเคลื่อนที่จากสปีชีส์ที่เป็นตัวถูกเบียน ซึ่งโดยพื้นฐานแล้วจะไม่ได้รับผลกระทบอย่างมีนัยสำคัญ ความสัมพันธ์แบบอิงอาศัยมักจะเกิดขึ้นระหว่างตัวถูกเบียนที่มีขนาดใหญ่กว่ากับผู้ที่มาอาศัยที่มีขนาดเล็กกว่า สิ่งมีชีวิตที่เป็นตัวถูกเบียนจะไม่ถูกปรับเปลี่ยนใด ๆ ในขณะที่สปีชีส์ที่มาอาศัยอาจแสดงการปรับตัวทางโครงสร้างอย่างมากเพื่อให้สอดคล้องกับพฤติกรรมของตัวเอง เช่น กรณีของปลาเหาฉลาม ที่เกาะติดกับปลาฉลามหรือปลาอื่น ๆ เพื่อเดินทาง ปลาเหาฉลามจะกินมูลของตัวถูกเบียน ในขณะที่ปลานำร่องจะกินเศษอาหารที่เหลือจากมื้ออาหารของตัวถูกเบียน นอกจากนี้ นกหลายชนิดยังเกาะอยู่บนตัวของสัตว์เลี้ยงลูกด้วยนมกินพืชขนาดใหญ่ หรือกินแมลงที่ถูกกวนขึ้นมาจากพื้นดินโดยสัตว์เลี้ยงลูกด้วยนมที่กำลังเล็มหญ้าอยู่ด้วย

## อ้างอิง

หมวดหมู่:อันตรกิริยาชีวภาพ
หมวดหมู่:ภาวะอยู่ร่วมกัน
ชุดไฟ

**ชุดไฟ** หรือ **ดวงโคม** เป็นอุปกรณ์ไฟฟ้าสำหรับให้แสงสว่าง ซึ่งประกอบด้วยแหล่งกำเนิดแสงตั้งแต่หนึ่งแหล่งขึ้นไป เช่น หลอดไฟ และส่วนประกอบเสริมทั้งหมดที่จำเป็นสำหรับการทำงานเพื่อให้ความสว่างแก่สภาพแวดล้อม ชุดไฟทั้งหมดจะมีตัวโคมไฟและหลอดไฟอย่างน้อยหนึ่งหลอด หลอดไฟอาจอยู่ในขั้วรับหลอดเพื่อให้เปลี่ยนได้ง่าย หรือในกรณีของโคมไฟแอลอีดีบางประเภท อาจมีการต่อสายแบบถาวรติดอยู่กับที่เลย

ชุดไฟอาจมีสวิตช์สำหรับควบคุมแสงสว่างด้วยเช่นกัน ซึ่งอาจติดอยู่กับตัวโคมไฟหรือติดอยู่กับสายไฟก็ได้ ส่วนชุดไฟที่ติดตั้งถาวร เช่น โคมระย้าในห้องอาหาร อาจไม่มีสวิตช์อยู่ที่ชุดไฟเลย แต่จะใช้สวิตช์ติดผนังแทน

ชุดไฟต้องมีการต่อไฟฟ้าเข้ากับแหล่งจ่ายไฟ ซึ่งโดยปกติแล้วจะเป็นไฟฟ้ากระแสสลับ แต่บางชนิดก็ใช้พลังงานจากแบตเตอรี่สำหรับการตั้งแคมป์หรือไฟฉุกเฉิน ชุดไฟที่ติดตั้งถาวรจะมีการต่อสายตรง ส่วนชุดไฟแบบเคลื่อนย้ายได้จะมีปลั๊กและสายไฟที่ใช้เสียบเข้ากับเต้าเสียบที่ผนัง

นอกจากนี้ ชุดไฟยังอาจมีคุณสมบัติอื่น ๆ อีก เช่น ตัวสะท้อนแสงสำหรับควบคุมทิศทางของแสง รูรับแสงทั้งแบบมีเลนส์หรือไม่มีเลนส์ เปลือกนอกหรือโครงสำหรับจัดตำแหน่งและป้องกันหลอดไฟ แบลลัสต์ไฟฟ้าหรือแหล่งจ่ายไฟ และโป๊ะโคมไฟเพื่อกระจายแสงหรือนำแสงไปยังพื้นที่ทำงาน (เช่น โคมไฟตั้งโต๊ะ) ชุดไฟชนิดพิเศษหลากหลายรูปแบบถูกสร้างขึ้นเพื่อใช้ในอุตสาหกรรม ไฟส่องสว่างในยานยนต์ การบินและอวกาศ การเดินเรือ และการแพทย์

## อ้างอิง

หมวดหมู่:ชุดไฟ
หมวดหมู่:ระบบไฟฟ้า
อาโน

**อาโน** (; ) จดทะเบียนในชื่อ **อาโน 2011** () เป็นพรรคการเมืองประชานิยมฝ่ายขวาในสาธารณรัฐเช็ก นำโดยนักธุรกิจ อันแดรย์ บาบิช ผู้ซึ่งเคยดำรงตำแหน่งนายกรัฐมนตรีของสาธารณรัฐเช็กตั้งแต่ปี ค.ศ. 2017 ถึง 2021

ก่อตั้งขึ้นในปี ค.ศ. 2011 พรรคนี้ได้อันดับที่สองในการเลือกตั้งครั้งแรกที่ลงสมัครในปี ค.ศ. 2013 และได้เข้าร่วมรัฐบาลในฐานะพรรคร่วมรัฐบาลขนาดเล็กภายใต้ พรรคประชาธิปไตยสังคมนิยมที่มีบอฮุสลาฟ ซอบอตกาเป็นนายกรัฐมนตรี หลังจากการเลือกตั้งปี ค.ศ. 2017 ที่พรรคได้รับชัยชนะอย่างมาก พรรคทั้งสองก็ได้สลับบทบาทกัน โดยบาบิชได้ขึ้นเป็นนายกรัฐมนตรีในรัฐบาลที่นำโดยพรรคอาโนซึ่งมีพรรคประชาธิปไตยสังคมนิยมเป็นพรรคร่วมขนาดเล็ก พร้อมด้วยการสนับสนุนจากภายนอกของพรรคคอมมิวนิสต์โบฮีเมียและโมเรเวีย ซึ่งถือเป็นพรรคคอมมิวนิสต์พรรคแรกสำหรับประเทศนี้หลังการปฏิวัติ พรรคอาโนพ่ายแพ้ไปอย่างฉิวเฉียดในการเลือกตั้งปี ค.ศ. 2021 ให้แก่กลุ่มพันธมิตรสปอลู (Spolu) และต้องกลายเป็นฝ่ายค้านเป็นครั้งแรก อย่างไรก็ตาม พรรคนี้มีผลงานที่แข็งแกร่งอย่างต่อเนื่องในการเลือกตั้งของสาธารณรัฐเช็กตั้งแต่ปี ค.ศ. 2013 เป็นต้นมา โดยชนะการเลือกตั้งสมาชิกรัฐสภายุโรปทุกครั้งที่ลงสมัคร และมีส่วนร่วมในการบริหารท้องถิ่นและเทศบาลทั่วประเทศ

นักรัฐศาสตร์ยังคงถกเถียงกันเกี่ยวกับลักษณะทางอุดมการณ์ของพรรคนี้ แม้ว่าจะถูกมองอย่างกว้างขวางว่าเป็นพรรคที่มีลักษณะเป็นประชานิยมก็ตาม หลังจากก่อตั้งขึ้นมาเพื่อเป็นกลไกหลักในการต่อต้านการทุจริต พรรคนี้ก็ถูกนักวิจารณ์หลายกลุ่มมองว่ามีแนวคิดที่แตกต่างกันไปในแต่ละช่วงเวลา เช่น สายกลาง เสรีนิยม อนุรักษนิยม ฝ่ายขวา ประชาธิปไตยสังคมนิยม หรือฝ่ายซ้ายกลาง ซึ่งลักษณะแบบนี้นำไปสู่การจำแนกลักษณะเพิ่มเติมว่าเป็นพรรคที่ผสานความเชื่อทางการเมือง หรือเป็นพรรคการเมืองแบบกินรวบ

ตั้งแต่การเลือกตั้งรัฐสภายุโรป ค.ศ. 2024 เป็นต้นมา พรรคได้วางจุดยืนของตัวเองไปทางฝ่ายขวา โดยร่วมก่อตั้งกลุ่มผู้รักชาติเพื่อยุโรป (Patriots for Europe) ซึ่งเป็นกลุ่มการเมืองในรัฐสภายุโรปที่ประกอบด้วยพรรคการเมืองที่มีแนวคิดต่อต้านสหภาพยุโรป และส่วนใหญ่ยึดมั่นในแนวคิดอนุรักษนิยมทางชาติและประชานิยมฝ่ายขวา

## อ้างอิง

## แหล่งข้อมูลอื่น
* 

หมวดหมู่:พรรคการเมืองที่ก่อตั้งในปี พ.ศ. 2555
หมวดหมู่:พรรคการเมืองในสาธารณรัฐเช็ก
คณะพยาบาลศาสตร์ มหาวิทยาลัยเทคโนโลยีราชมงคลอีสาน

**คณะพยาบาลศาสตร์ มหาวิทยาลัยเทคโนโลยีราชมงคลอีสาน วิทยาเขตสกลนคร** เป็น หน่วยงานของรัฐ สังกัด มหาวิทยาลัยเทคโนโลยีราชมงคลอีสาน เพื่อพัฒนาบัณฑิตพยาบาลที่มีความรู้ความเชี่ยวชาญด้านการพยาบาลและวิทยาศาสตร์สุขภาพอย่างมีศักยภาพ บูรณาการองค์ความรู้ในการประกอบวิชาชีพพยาบาล สอดคล้องกับความต้องการของสังคมและภาคการแพทย์ในอนาคต 

## ประวัติ
วันที่ 28 เมษายน พ.ศ.2568 มหาวิทยาลัยเทคโนโลยีราชมงคลอีสาน วิทยาเขตสกลนคร ซึ่งขณะนี้ได้ดำเนินการเปิดรับสมัครอาจารย์สาขาพยาบาลศาสตร์ จำนวน 4 อัตรา ซึ่งมีสาขาที่เปิดสอนถึง 5 สาขาคือ  สาขาการพยาบาลผู้ใหญ่  สาขาการพยาบาลเด็ก  สาขาการพยาบาลจิตเวช  สาขาสูติศาสตร์และนารีเวช  สาขาเวชปฏิบัติชุมชน

วันที่ 30 กรกฎาคม พ.ศ.2568   มหาวิทยาลัยเทคโนโลยีราชมงคลอีสาน วิทยาเขตสกลนคร นำโดย ผศ.น.สพ.ดร.ชเวง สารคล่อง รองอธิการบดีประจำวิทยาเขตสกลนคร และ ผศ.ดร. นำพน พิพัฒน์ไพบูลย์ ผู้ช่วยอธิการบดี ร่วมกับ มหาวิทยาลัยเทคโนโลยีราชมงคลอีสาน วิทยาเขตสุรินทร์ นำโดย รศ.ดร.สำเนาว์ เสาวกูล รองอธิการบดีประจำวิทยาเขตสุรินทร์ พร้อมด้วยคณะผู้บริหาร คณาจารย์ บุคลากร ร่วมประชุมปรึกษาหารือการดำเนินการการจัดตั้ง "คณะพยาบาลศาสตร์"

วันที่ 8 ตุลาคม พ.ศ.2568 คณะพยาบาลศาสตร์ มหาวิทยาลัยเทคโนโลยีราชมงคลอีสาน วิทยาเขตสกลนคร ประชุมอาจารย์และบุคลากรพัฒนาหลักสูตรพยาบาลศาสตรบัณฑิต (พย.บ.) หลักสูตร 4 ปี โดยมีเป้าหมายในการรับเข้านักศึกษา รุ่นที่ 1 ในปีการศึกษา 2569

## รายนามคณบดี

## อ้างอิง
กาบัดดี้

**กาบัดดี้** (  ) เป็นกีฬาประเภททีมที่มีการปะทะชนิดหนึ่งเล่นโดยแบ่งเป็นสองทีมทีมละเจ็ดคน กาบัดดี้เป็นหนึ่งในการละเล่นพื้นบ้านของอนุทวีปอินเดีย ในการเล่นจะมีผู้เล่นฝ่ายบุกหนึ่งคนบุกไปที่แดนฝ่ายตรงข้ามเพื่อไปแตะตัวคู่แข่งฝ่ายตรงข้ามและกลับมาที่แดนฝ่ายตัวเองให้ทัน โดยที่ไม่โดนฝ่ายตรงข้ามขัดขว้างดึงเอาไว้ แต่ละทีมจะได้คะแนนจากการแตะตัวฝ่ายตรงข้ามได้ส่วนฝ่ายตั้งรับจะได้คะแนนจากการขว้างให้คนบุกกลับแดนตัวเองไม่ได้ ผู้เล่นที่โดนแตะออกและผู้บุกที่กลับแดนตัวเองไม่ได้จะออกจากการแข่งชั่วคราวและจะกลับมาได้อีกครั้งเมื่อทีมของตัวเองทำคะแนนได้และผู้เล่นทั้งสองจะผลัดกันบุกและรับจนจบการแข่งขัน

กาบัดดี้เป็นกีฬาที่ได้รับความนิยมอย่างมากในเอเชียใต้และประเทศในเอเชียอื่น ๆ ถูกบันทึกและกล่าวถึงหลายครั้งในประวัติศาสตร์อินเดีย นอกจากนี้แล้วกาบัดดี้ถูกประกาศให้เป็นกีฬาประจำชาติของประเทศบังกลาเทศ กาบัดดี้เป็นกีฬาที่ได้รับความนิยมและมีผู้เข้าชมมากเป็นอันดับที่สามของอินเดียรองจากคริกเกตและฟุตบอล และกาบัดดี้ยังเป็นกีฬาประจำรัฐของหลายรัฐในอินเดีย ได้แก่รัฐกรณาฏกะ รัฐเกรละ รัฐฉัตตีสครห์ รัฐเตลังคานา รัฐทมิฬนาฑู รัฐปัญจาบ รัฐพิหาร รัฐมหาราษฏระ รัฐหรยาณา รัฐอานธรประเทศ รัฐอุตตรประเทศ และรัฐโอฑิศา

กาบัดดี้สมัยใหม่มีสองรูปแบบการเล่นหลัก คือแบบปัญจาบเล่นบนสนามที่มีเส้นขอบเป็นวงกลม และแบบมาตรฐานเล่นบนสนามสี่เหลี่ยมและเป็นแบบที่เล่นในการแข่งขันอาชีพและในเอเชียนเกมส์ คำว่ากาบัดดี้มีที่มาจากในการเล่นผู้บุกต้องเล่นให้จบโดยไม่หยุดพักหายใจหรือแสดงอาการหอบ เพิ่อให้ผู้เล่นอื่นรู้ผู้บุกจึงต้องร้องคำว่ากาบัดดี้ต่อกันเรื่อย ๆ จึงเรียกชื่อกีฬาตามคำนี้แต่ในการแข่งขันอาชีพบางที่ใช้วิธีจับเวลาประมาณ 30 วินาที อีกทีมาหนึ่งกล่าวว่ามาจากภาษาทมิฬ ระหว่างคำว่า "ไค" กับ "ปิดิ" แปลว่า "จับด้วยมือ" กาบัดดี้มีชื่อเรียกหลายชื่อในอินเดียเช่น *chedugudu* ในอานธรประเทศ *ha-du-du* ในเบงกอล *baibalaa* ในมัลดีฟส์ *kauddi-kauddi* ในสินธุ *kabaddi* ในปัญจาบ *kabadi* หรือ *sadugudu* ในภาษาทมิฬและ *chakgudu* ในศรีลังกา

## อ้างอิง
การเลือกตั้งสมาชิกรัฐสภายุโรป

[240px|thumb|เฮมิไซเคิลของ[รัฐสภายุโรปในสทราซบูร์ ประเทศฝรั่งเศส]]

**การเลือกตั้งสมาชิกรัฐสภายุโรป** จัดขึ้นทุก 5 ปีโดยใช้สิทธิออกเสียงเลือกตั้งทั่วไป โดยมีผู้มีสิทธิ์ลงคะแนนเสียงมากกว่า 400 ล้านคน และเป็นการเลือกตั้งในระบอบประชาธิปไตยที่ใหญ่เป็นอันดับสองของโลกรองจากการเลือกตั้งของอินเดีย

จนถึงปี ค.ศ. 2019 มีการเลือกตั้งสมาชิกรัฐสภายุโรปจำนวน 751 คนเข้ารัฐสภายุโรป ซึ่งมาจากการเลือกตั้งโดยตรงมาตั้งแต่ปี ค.ศ. 1979 นับตั้งแต่ที่สหราชอาณาจักรถอนตัวออกจากสหภาพยุโรปในปี ค.ศ. 2020 จำนวนสมาชิกสภาผู้แทนราษฎรยุโรป รวมถึงประธานรัฐสภายุโรปได้ลดลงเหลือ 705 คน ไม่มีสถาบันอื่นใดของสหภาพยุโรปที่มาจากการเลือกตั้งโดยตรง โดยคณะมนตรีแห่งสหภาพยุโรปและคณะมนตรียุโรปได้รับความชอบธรรมทางอ้อมผ่านการเลือกตั้งระดับชาติเท่านั้น แม้ว่าพรรคการเมืองระดับยุโรปจะมีสิทธิ์รณรงค์หาเสียงทั่วสหภาพยุโรปสำหรับการเลือกตั้งระดับยุโรป แต่การรณรงค์หาเสียงส่วนใหญ่ยังคงเกิดขึ้นผ่านการหาเสียงเลือกตั้งระดับชาติ โดยการโฆษณาผู้แทนระดับประเทศจากพรรคระดับชาติเป็นหลัก

วันเลือกตั้งจะจัดขึ้นเป็นเวลา 4 วันติดต่อกัน ตั้งแต่วันพฤหัสบดีถึงวันอาทิตย์ ในช่วงระหว่างวันที่ 7 เมษายนถึง 10 กรกฎาคม การเลือกตั้งครั้งล่าสุดจัดขึ้นเมื่อปี ค.ศ. 2024 และการเลือกตั้งครั้งถัดไปจะจัดขึ้นในปี ค.ศ. 2029

## อ้างอิง

หมวดหมู่:การเลือกตั้งสมาชิกรัฐสภายุโรป
หมวดหมู่:การเมืองของสหภาพยุโรป
ต๋าหลีเหย่เท่อหมีชือ

**จักรพรรดินีต๋าหลีเหย่เท่อหมีชือ** หรือ **พระนางดาลีเยเทมีชี** (จีน: 答里也忒迷失; ไม่ปรากฏ - ค.ศ. 1368)  เป็นจักรพรรดินีจีนในราชวงศ์หยวน พระนางทรงอภิเษกสมรสกับรินชิมบัล ข่าน (จักรพรรดิหยวนหนิงจง) 

พระนางประสูติในสกุลอองีรัด ทรงดำรงพระยศเป็นจักรพรรดินีขณะพระชันษาได้ 6 ปี น้อยกว่าพระราชสวามี 1 ปี

## อ้างอิง

หมวดหมู่:จักรพรรดินีราชวงศ์หยวน
องค์การสังคมนิยมระหว่างประเทศ

**องค์การสังคมนิยมระหว่างประเทศ** () คือองค์การพรรคการเมืองระหว่างประเทศที่ประกอบด้วยพรรคการเมืองประชาธิปไตยสังคมนิยมและองค์กรแรงงานเป็นส่วนใหญ่ องค์การสังคมนิยมระหว่างประเทศก่อตั้งขึ้นเพื่อสนับสนุนสังคมนิยมประชาธิปไตย ถึงแม้ว่าโดยทั่วไปแล้วแนวคิดขององค์การจะผ่อนคลายลงตามกาลเวลา

แม้ว่าองค์การสังคมนิยมระหว่างประเทศจะก่อตั้งขึ้นในปี ค.ศ. 1951 เพื่อเป็นองค์การสืบทอดจากองค์การแรงงานและสังคมนิยมระหว่างประเทศ แต่ก็มีรากฐานย้อนไปถึงช่วงปลายคริสต์ศตวรรษที่ 19 ปัจจุบันองค์การนี้มีพรรคการเมืองและองค์การสมาชิก 132 แห่ง จากกว่า 100 ประเทศ สมาชิกขององค์การสังคมนิยมระหว่างประเทศได้เคยขึ้นบริหารประเทศในหลายประเทศ ซึ่งรวมถึงประเทศส่วนใหญ่ในทวีปยุโรป ในปี ค.ศ. 2013 ความแตกแยกภายในองค์การสังคมนิยมระหว่างประเทศได้นำไปสู่การจัดตั้งองค์การพันธมิตรก้าวหน้า

เลขาธิการคนปัจจุบันขององค์การสังคมนิยมระหว่างประเทศคือ เบเนดิกตา ลาซี (Benedicta Lasi) จากกานา ประธานคนปัจจุบันคือ เปโดร ซันเชซ (Pedro Sánchez) นายกรัฐมนตรีของสเปน และรองประธานคนปัจจุบันคือ เทเมียร์ลัน ซุลตันเบคอฟ (Temirlan Sultanbekov) จากคีร์กีซสถาน โดยทั้งหมดได้รับการเลือกตั้งในการประชุมสมัชชาองค์การสังคมนิยมระหว่างประเทศครั้งล่าสุด ซึ่งจัดขึ้นที่มาดริด ประเทศสเปน เมื่อเดือนพฤศจิกายน ค.ศ. 2022

## อ้างอิง

## แหล่งข้อมูลอื่น
* 

หมวดหมู่:ประชาธิปไตยสังคมนิยม
พรรคประชาธิปไตยสังคมนิยม (สาธารณรัฐเช็ก)

**พรรคประชาธิปไตยสังคมนิยม** (; SOCDEM) เดิมชื่อ **พรรคประชาธิปไตยสังคมนิยมเช็ก** (; ČSSD) จนถึง 10 มิถุนายน ค.ศ. 2023 เป็นพรรคการเมืองประชาธิปไตยสังคมนิยมในสาธารณรัฐเช็ก วางตัวอยู่ฝ่ายซ้ายกลางในสเปกตรัมการเมือง และเป็นสมาชิกของพรรคสังคมนิยมยุโรป องค์การสังคมนิยมระหว่างประเทศ และพันธมิตรก้าวหน้า และมีสถาบันประชาธิปไตยมาซาริกเป็นคลังสมองที่สังกัดกับพรรค

พรรคประชาธิปไตยสังคมนิยมเช็กเคยเป็นพรรคร่วมรัฐบาลขนาดเล็กในคณะรัฐมนตรีชุดที่สองของอันแดรย์ บาบิช ซึ่งเป็นรัฐบาลเสียงข้างน้อยตั้งแต่เดือนมิถุนายน ค.ศ. 2018 และในอดีต พรรคนี้เคยเป็นพรรคร่วมรัฐบาลหลักมาแล้วในช่วงปี ค.ศ. 1998 ถึง 2006 และ ค.ศ. 2013 ถึง 2017 หลังจากการเลือกตั้งรัฐสภาเช็กในปี ค.ศ. 2017 พรรคได้รับ 15 ที่นั่งในสภาผู้แทนราษฎรแห่งสาธารณรัฐเช็ก โดยที่พวกเขาได้สูญเสียไปถึง 35 ที่นั่งในการเลือกตั้งครั้งนั้น ตั้งแต่ปี ค.ศ. 2018 ถึง 2021 พรรคมีผู้นำคือ ยัน ฮามาเจก (Jan Hamáček) ซึ่งต่อมาได้ถูกแทนที่โดยมิชาล ชมาร์ดา (Michal Šmarda) ในตำแหน่งหัวหน้าพรรคหลังจากการเลือกตั้งรัฐสภาเช็ก ค.ศ. 2021 ซึ่งในการเลือกตั้งครั้งนั้น พรรคได้สูญเสียที่นั่งทั้งหมดในสภาไป เนื่องจากได้คะแนนเสียงต่ำกว่าเกณฑ์ 5%

## อ้างอิง

## แหล่งข้อมูลอื่น
*  

หมวดหมู่:พรรคการเมืองในสาธารณรัฐเช็ก
ภาษาเปนชัล

**ภาษาเปนชัล** เป็นภาษาโอเชียนิกในจังหวัดมานุส ประเทศปาปัวนิวกินี

## อ้างอิง

## แหล่งข้อมูลอื่น
* Kaipuleohone has archived  and  on Penchal
เต็นท์ใหญ่

**เต็นท์ใหญ่** () หรือ **พรรคการเมืองแบบกินรวบ** () คือพรรคการเมืองที่มีสมาชิกซึ่งมีความเชื่อที่ครอบคลุมเป็นวงกว้างในหลายด้าน พรรคเต็นท์ใหญ่จะแตกต่างจากพรรคประเภทอื่น ๆ ซึ่งมักจะยึดมั่นในอุดมการณ์ที่กำหนดไว้ชัดเจน แสวงหาผู้ลงคะแนนที่ยึดติดกับอุดมการณ์นั้น และพยายามโน้มน้าวผู้คนให้หันมาเชื่อในอุดมการณ์ดังกล่าว

## ตัวอย่างพรรคการเมืองที่เป็นพรรคเต็นท์ใหญ่
* อาโน 2011 สาธารณรัฐเช็ก
* พรรคประชาชนออสเตรีย
*สันนิบาตอวามี บังกลาเทศ
* ขบวนการประชาธิปไตยบราซิล บราซิล
* พรรคประชาธิปไตยคริสเตียน อิตาลี (1943–1994)
* พรรคสหภาพประชาธิปไตยคริสเตียนแห่งเยอรมนี
* แนวนโยบายพลเมือง โปแลนด์
* พรรคเดโมแครต สหรัฐอเมริกา
* พรรคประชาธิปไตยสังคมนิยมมอนเตเนโกร
* Fianna Fáil สาธารณรัฐไอร์แลนด์
* Five Star Movement อิตาลี
* ฝันจอร์เจีย
* คองเกรสแห่งชาติอินเดีย
* Institutional Revolutionary Party เม็กซิโก
* Islamic Iran Participation Front
* Joint List อิสราเอล
* Labour Party (United Kingdom) สหราชอาณาจักร
* Labour Party ลิทัวเนีย
* La République En Marche! ฝรั่งเศส
* Liberal party of Canada แคนาดา
* พรรคเสรีประชาธิปไตย ญี่ปุ่น
* National Coalition Party ฟินแลนด์
* National Liberation Front แอลจีเรีย
* National Regeneration Movement เม็กซิโก
* Nuevas Ideas เอลซัลวาดอร์
* People's Front for Democracy and Justice เอริเทรีย
* Progressive Conservative Party of Canada
* พรรคสาธารณรัฐอาร์มีเนีย อาร์มีเนีย
* Scottish National Party สกอตแลนด์
* Serbian Progressive Party
* Social Democratic Party โปรตุเกส
* พรรคสังคมประชาธิปไตยเยอรมนี
* Socialist Party โปรตุเกส
* South Tyrolean People's Party
* Together for Yes ไอร์แลนด์
* Together for Yes สเปน
* Chama Cha Mapinduzi แทนซาเนีย 
* ยูไนเต็ดรัสเซีย รัสเซีย
* บารีซันนาซีโยนัล มาเลเซีย
* ปากาตันฮาราปัน มาเลเซีย
* Perikatan Nasional มาเลเซีย
* Pakatan Rakyat มาเลเซีย
* United Borneo Alliance รัฐซาบะฮ์และรัฐซาราวัก มาเลเซีย
* United Sabah Alliance รัฐซาบะฮ์ มาเลเซีย
* The United Alliance of State มาเลเซีย
* Gabungan Rakyat Sabah รัฐซาบะฮ์ มาเลเซีย
* Gabungan Parti Sarawak รัฐซาราวัก มาเลเซีย
* Gerakan Tanah Air (GTA) มาเลเซีย
* Parti Impian Sabah รัฐซาบะฮ์ มาเลเซีย
* White Movement รัฐรัสเซีย (1917–1923)

## อ้างอิง

หมวดหมู่:อุดมการณ์ทางการเมือง
หมวดหมู่:พรรคการเมือง
หมวดหมู่:ระบบพรรคการเมือง
หมวดหมู่:คำศัพท์ทางรัฐศาสตร์
หมวดหมู่:สเปกตรัมการเมือง
หมวดหมู่:คำศัพท์การเมือง
หมวดหมู่:เสรีนิยม
หมวดหมู่:การเมืองฝ่ายซ้าย
ประชาธิปไตยคริสเตียน

[upright=1.1|thumb|การรวมตัวของกลุ่มผู้สนับสนุน[พรรคสหภาพประชาธิปไตยคริสเตียน (เยอรมนี)|พรรคสหภาพประชาธิปไตยคริสเตียนในเดสเซา ค.ศ. 1990]]

**ประชาธิปไตยคริสเตียน** () เป็นอุดมการณ์ที่ได้รับแรงบันดาลใจจากคำสอนทางสังคมของศาสนาคริสต์ เพื่อตอบสนองต่อความท้าทายของสังคมและการเมืองร่วมสมัย

ประชาธิปไตยคริสเตียนได้รับอิทธิพลหลักมาจากคำสอนทางสังคมของคาทอลิกและลัทธิอัสมาจารย์ใหม่ รวมถึงประเพณีลัทธิคาลวินใหม่ภายในศาสนาคริสต์ ต่อมาก็ได้เป็นที่ยอมรับในกลุ่มลูเทอแรนและเพนเทคอสต์ ท่ามกลางประเพณีทางนิกายอื่น ๆ ของศาสนาคริสต์ในส่วนต่าง ๆ ทั่วโลก ในช่วงคริสต์ศตวรรษที่ 19 ความกังวลหลักของอุดมการณ์นี้คือการประนีประนอมนิกายคาทอลิกเข้ากับประชาธิปไตย เพื่อตอบปัญหาสังคมที่เกี่ยวข้องกับระบบทุนนิยมและชนชั้นแรงงาน และเพื่อคลี่คลายความตึงเครียดระหว่างศาสนจักรกับรัฐ ในคริสต์ศตวรรษที่ 20 นักประชาธิปไตยคริสเตียนเป็นผู้นำในยุโรปตะวันตกและยุโรปใต้หลังสงครามในการสร้างรัฐสวัสดิการที่ทันสมัยและการก่อตั้งสหภาพยุโรป ยิ่งไปกว่านั้น ในช่วงปลายคริสต์ศตวรรษที่ 20 และต้นคริสต์ศตวรรษที่ 21 ประชาธิปไตยคริสเตียนได้รับการสนับสนุนในยุโรปตะวันออก ท่ามกลางอดีตรัฐคอมมิวนิสต์ที่ประสบปัญหาการทุจริตและภาวะชะงักงัน

บนสเปกตรัมการเมืองซ้าย-ขวาของยุโรป ประชาธิปไตยคริสเตียนเป็นเรื่องยากที่จะระบุตำแหน่งที่แน่นอน เนื่องจากนักประชาธิปไตยคริสเตียนมักจะปฏิเสธเสรีนิยมทางเศรษฐกิจและปัจเจกนิยม พร้อมทั้งสนับสนุนการแทรกแซงของรัฐ ขณะเดียวกันก็ปกป้องสิทธิในทรัพย์สินส่วนบุคคลจากการแทรกแซงของรัฐที่มากเกินไป ซึ่งหมายความว่าในอดีตประชาธิปไตยคริสเตียนถูกพิจารณาว่าเป็นฝ่ายซ้ายกลางในประเด็นทางเศรษฐศาสตร์ แต่เป็นฝ่ายขวากลางในประเด็นทางสังคมและศีลธรรมหลายอย่าง เมื่อเร็ว ๆ นี้ พรรคประชาธิปไตยคริสเตียนได้วางตำแหน่งตัวเองเป็นฝ่ายขวากลาง ดังเช่นในกรณีของทั้งพรรคประชาชนยุโรป (European People's Party) และพรรคการเมืองคริสเตียนยุโรป (European Christian Political Party) ซึ่งพรรคประชาธิปไตยคริสเตียนจำนวนมากในยุโรปเป็นสมาชิกในเครืออยู่ นักประชาธิปไตยคริสเตียนสนับสนุน "ระบบเศรษฐกิจแบบตลาดเสรีที่มีการกำกับดูแลเล็กน้อย" ซึ่งมีระบบประกันสังคมที่มีประสิทธิภาพ จึงเป็นเศรษฐกิจตลาดเพื่อสังคม

พรรคประชาธิปไตยคริสเตียนหลายแห่งทั่วโลกเป็นสมาชิกขององค์การประชาธิปไตยกลางสากล ตัวอย่างของพรรคประชาธิปไตยคริสเตียนที่สำคัญ ได้แก่ พรรคสหภาพประชาธิปไตยคริสเตียนแห่งเยอรมนี (Christian Democratic Union of Germany) พรรคเรียกร้องประชาธิปไตยคริสเตียน (Christian Democratic Appeal) ของเนเธอร์แลนด์ พรรคสายกลาง (The Centre) ของสวิตเซอร์แลนด์ พรรคประชาชนของสเปน พรรคปฏิบัติการแห่งชาติ (National Action Party) ของเม็กซิโก พรรคประชาชนออสเตรีย (Austrian People's Party) และพรรคประชาธิปไตยคริสเตียนแห่งชิลี (Christian Democratic Party of Chile) พรรคประชาธิปไตยคริสเตียนหลายแห่งในทวีปอเมริกามีความเกี่ยวข้องกับองค์การประชาธิปไตยคริสเตียนแห่งอเมริกา

ประชาธิปไตยคริสเตียนยังคงมีอิทธิพลอย่างต่อเนื่องในยุโรปและละตินอเมริกา แม้ว่าอุดมการณ์นี้จะมีอยู่ในส่วนอื่น ๆ ของโลกด้วยเช่นกัน

## อ้างอิง

หมวดหมู่:การเมืองสายกลาง
หมวดหมู่:ความยุติธรรมทางสังคม
เอฮ์ซอน แลชแกรี

**เอฮ์ซอน แลชแกรี** (; เกิด 30 สิงหาคม ค.ศ. 1985 ที่แกซวีน) เป็นอดีตนักมวยปล้ำฟรีสไตล์ชาวอิหร่าน เขาได้เหรียญทองแดงในการแข่งขันฟรีสไตล์ 84 กก. ในโอลิมปิกฤดูร้อน 2012

## อ้างอิง

## แหล่งข้อมูลอื่น
* Profile at FILA Wrestling Database
* 
* 
*
การรวมตัวของยุโรป

**การรวมตัวของยุโรป** () คือกระบวนการของการรวมตัวในด้านการเมือง กฎหมาย สังคม ระดับภูมิภาค และเศรษฐกิจของรัฐต่าง ๆ ที่ตั้งอยู่ในทวีปยุโรปทั้งหมดหรือบางส่วน หรือบริเวณใกล้เคียง การรวมตัวของยุโรปนี้เกิดขึ้นเป็นหลักแต่ไม่จำกัดอยู่เพียงแค่ผ่านทางสหภาพยุโรปและนโยบายของสหภาพยุโรป และอาจรวมถึงการกลืนกลายทางวัฒนธรรมและการรวมศูนย์อำนาจ

ประวัติศาสตร์ของการรวมตัวของยุโรปนั้นโดดเด่นด้วยการรวมดินแดนยุโรปและเมดิเตอร์เรเนียนของจักรวรรดิโรมัน ซึ่งสร้างแบบอย่างสำหรับแนวคิดของยุโรปที่เป็นหนึ่งเดียว แนวคิดนี้ถูกสะท้อนผ่านความพยายามในการรวมตัว เช่น จักรวรรดิโรมันอันศักดิ์สิทธิ์ สันนิบาตฮันเซอ และจักรวรรดินโปเลียน ความเสียหายร้ายแรงจากสงครามโลกครั้งที่หนึ่งได้จุดประกายแนวคิดเรื่องยุโรปที่เป็นปึกแผ่นขึ้นมาอีกครั้ง ซึ่งนำไปสู่การก่อตั้งองค์กรระหว่างประเทศที่มีเป้าหมายในการประสานงานทางการเมืองทั่วยุโรป ในช่วงระหว่างสงคราม นักการเมืองอย่างริชชาร์ท นิคโคเลาส์ ฟ็อน คูเดินโฮเวอ-คาแลร์กีและอาริสตีด บรียองได้ให้การสนับสนุนการรวมตัวของยุโรป ถึงแม้ว่าจะมีวิสัยทัศน์ที่แตกต่างกันก็ตาม

ยุโรปหลังสงครามโลกครั้งที่สองได้เห็นแรงผลักดันครั้งสำคัญไปสู่การรวมตัว โดยมีสุนทรพจน์ของวินสตัน เชอร์ชิลที่เรียกร้องให้มี "สหรัฐยุโรป" ในปี ค.ศ. 1946 เป็นตัวอย่างที่น่าสนใจ ช่วงเวลานี้ได้เกิดทฤษฎีต่าง ๆ เกี่ยวกับการรวมตัวของยุโรป ซึ่งแบ่งออกเป็นการรวมตัวในระยะเริ่มต้น การอธิบายเกี่ยวกับการรวมตัว การวิเคราะห์ธรรมาภิบาล และการสร้างสหภาพยุโรป ซึ่งสะท้อนให้เห็นถึงการเปลี่ยนแปลงจากการมองว่าการรวมตัวของยุโรปเป็นกระบวนการที่มีลักษณะเฉพาะตัวไปสู่การนำเอาทฤษฎีความสัมพันธ์ระหว่างประเทศและทฤษฎีรัฐศาสตร์เชิงเปรียบเทียบในวงกว้างมาประยุกต์ใช้

องค์การภาคพลเมืองได้มีบทบาทในการสนับสนุนให้เกิดการรวมตัวของยุโรปให้ก้าวหน้ายิ่งขึ้น โดยมีตัวอย่างที่เห็นได้ชัดคือ สหภาพผู้ฝักใฝ่สหพันธรัฐยุโรป (Union of European Federalists) และขบวนการยุโรปสากล (European Movement International) ข้อตกลงและการเป็นสมาชิกที่หลากหลายแสดงให้เห็นถึงเครือข่ายความสัมพันธ์และพันธกรณีระหว่างประเทศในยุโรป ซึ่งเผยให้เห็นลักษณะของการรวมตัวที่มีหลายระดับชั้น

หมวดหมู่:การเมืองยุโรป
สหรัฐอเมริกาในการประกวดดนตรีนานาชาติอินเตอร์วิชัน

สหรัฐอเมริกาไม่เคยเข้าร่วมการประกวดดนตรีนานาชาติอินเตอร์วิชัน แต่เคยมีแผนที่จะเข้าร่วมในการประกวดปี 2025 เริ่มแรกด้วยเพลง "วีอาร์แชมเปียนส์" โดยแบรนดอน ฮาเวิร์ด แต่ได้ประกาศถอนตัวจากการประกวดเนื่องจากปัญหาในครอบครัว ก่อนจะประกาศให้วาสซี นักร้องและนักแต่งเพลงชาวออสเตรเลียเชื้อสายกรีก มาแทนที่เป็นตัวแทนของสหรัฐอเมริกาด้วยเพลง "มิดไนต์" ซึ่งต่อมาเธอก็ไม่ได้ร่วมการแสดงรอบชิงชนะเลิศในโนโวอิวานอฟสโกเย ประเทศรัสเซีย ด้วยแรงกดดันจากทางการออสเตรเลีย

## การประกวดปี 2025
เมื่อวันที่ 12 มิถุนายน ค.ศ. 2025 ผู้จัดงานได้จัดการแถลงข่าว โดยได้มีการประกาศรายชื่อ 19 ประเทศที่ได้รับการยืนยันว่าจะเข้าร่วมการประกวด ซึ่งรวมสหรัฐอเมริกา ก่อนจะมีประเทศอื่นเข้าร่วมเพิ่มเติมในภายหลัง

ในวันที่ 21 สิงหาคม ได้มีการประกาศว่าแบรนดอน ฮาเวิร์ด จะเป็นตัวแทนของสหรัฐอเมริกาด้วยเพลง "วีอาร์แชมเปียนส์"  แต่เมื่อวันที่ 17 กันยายน เขาได้ประกาศถอนตัวจากการประกวดเนื่องจากปัญหาในครอบครัว พร้อมกันนั้นได้ประกาศให้วาสซี มาแทนที่เป็นตัวแทนของสหรัฐอเมริกาด้วยเพลง "มิดไนต์" แต่ระหว่างการประกวดรอบชิงชนะเลิศ แม้ว่าจะมีการเปิดวีดีทัศน์ *โปสการ์ด* ก่อนการแสดงเช่นเดียวกับของประเทศอื่นแล้ว แต่ก็ไม่มีการแสดงเกิดขึ้น โดยได้มีการประกาศว่าตัวแทนจากสหรัฐอเมริกาจะได้ถอนตัวจากการแข่งขัน แม้ว่าเธอจะเดินทางมายังสถานที่และทำการซ้อมการแสดงแล้วก็ตาม เนื่องจากมีแรงกดดันจากกระทรวงการต่างประเทศของออสเตรเลียให้วาสซีถอนตัวออกจากการประกวด โดยเธอถือสัญชาติออสเตรเลียร่วมกับของอเมริกัน

## ภาพรวม

## หมายเหตุ

## อ้างอิง

หมวดหมู่:สหรัฐอเมริกาในการประกวดดนตรีนานาชาติอินเตอร์วิชัน
หมวดหมู่:ประเทศในการประกวดดนตรีนานาชาติอินเตอร์วิชัน
พรรคประชาชนออสเตรีย

**พรรคประชาชนออสเตรีย** (; ÖVP) เป็นพรรคการเมืองที่มีแนวคิดประชาธิปไตยคริสเตียนและเสรีอนุรักษนิยมในประเทศออสเตรีย

ตั้งแต่มกราคม ค.ศ. 2025 เป็นต้นมา พรรคนี้มีคริสทิอัน ชตอเคอร์เป็นผู้นำ (ในฐานะรักษาการผู้นำ) ปัจจุบันเป็นพรรคที่มีขนาดใหญ่เป็นอันดับสองในสภาแห่งชาติออสเตรีย โดยครองที่นั่ง 51 ที่นั่งจากทั้งหมด 183 ที่นั่ง และได้รับคะแนนเสียง 26.3% ในการเลือกตั้งสมาชิกสภานิติบัญญัติ ค.ศ. 2024 นอกจากนี้ พรรคยังมีที่นั่งในสภานิติบัญญัติของทั้งเก้ารัฐ และเป็นส่วนหนึ่งของรัฐบาลในเจ็ดรัฐ ในจำนวนนี้เป็นผู้นำรัฐบาลถึงหกรัฐ พรรคประชาชนออสเตรียเป็นสมาชิกของสหภาพประชาธิปไตยสากลและพรรคประชาชนยุโรป โดยอยู่ในกลุ่มพรรคประชาชนยุโรปในรัฐสภายุโรป ซึ่งจากจำนวนสมาชิกรัฐสภายุโรปทั้งหมด 19 คนของออสเตรีย มี 5 คนที่เป็นสมาชิกของพรรคประชาชนออสเตรีย พรรคนี้เป็นพรรคที่มีสมาชิกมากที่สุดเป็นอันดับสองในยุโรป

พรรคประชาชนออสเตรียก่อตั้งขึ้นทันทีหลังจากการสถาปนาสาธารณรัฐออสเตรียอีกครั้งในปี ค.ศ. 1945 โดยถือเป็นผู้สืบทอดอย่างไม่เป็นทางการของพรรคสังคมนิยมคริสเตียนในช่วงปลายคริสต์ศตวรรษที่ 19 และต้นคริสต์ศตวรรษที่ 20 ซึ่งรวมถึงการสืบทอดจากแนวร่วมปิตุภูมิด้วย นับตั้งแต่ก่อตั้งมา พรรคนี้เป็นหนึ่งในสองพรรคการเมืองใหญ่หลักดั้งเดิมในออสเตรีย เคียงคู่กับพรรคสังคมประชาธิปไตยออสเตรีย พรรคประชาชนออสเตรียเคยเป็นพรรคที่ได้รับความนิยมมากที่สุดจนถึงปี ค.ศ. 1970 และโดยทั่วไปแล้วได้ปกครองประเทศในรูปแบบของรัฐบาลผสมขนาดใหญ่ร่วมกับพรรคประชาธิปไตยสังคมนิยมนิยมออสเตรีย โดยเป็นพรรคร่วมรัฐบาลหลักในรัฐบาลผสมขนาดใหญ่ตั้งแต่ปี ค.ศ. 1945 ถึง 1966 และเป็นพรรคร่วมรัฐบาลรองในช่วงปี ค.ศ. 1986 ถึง 2000 และปี ค.ศ. 2007 ถึง 2017 นอกจากนี้ พรรคประชาชนออสเตรียยังเคยปกครองประเทศโดยลำพังในช่วงสั้น ๆ ตั้งแต่ปี ค.ศ. 1966 ถึง 1970 หลังจากการเลือกตั้ง ค.ศ. 1999 พรรคได้จัดตั้งรัฐบาลผสมกับพรรคเสรีภาพออสเตรียจนกระทั่งปี ค.ศ. 2003 จากนั้นจึงมีการจัดตั้งรัฐบาลผสมกับพันธมิตรเพื่ออนาคตออสเตรีย ซึ่งเป็นพรรคที่แตกออกมาจากพรรคเสรีภาพออสเตรีย โดยรัฐบาลผสมนี้อยู่จนถึงปี ค.ศ. 2007

## อ้างอิง

หมวดหมู่:การเมืองออสเตรีย
หมวดหมู่:พรรคการเมืองในประเทศออสเตรีย
พรรคประชาชนยุโรป

**พรรคประชาชนยุโรป** (; EPP) เป็นพรรคการเมืองระดับยุโรปที่ประกอบด้วยพรรคสมาชิกซึ่งมีอุดมการณ์เป็นประชาธิปไตยคริสเตียน เสรีอนุรักษนิยม และอนุรักษนิยม ในฐานะที่เป็นองค์กรข้ามชาติ พรรคประชาชนยุโรปจึงประกอบขึ้นจากพรรคการเมืองอื่น ๆ พรรคประชาชนยุโรปก่อตั้งขึ้นในปี 1976 โดยพรรคที่เน้นอุดมการณ์ประชาธิปไตยคริสเตียนเป็นหลัก และนับตั้งแต่นั้นมาก็ได้ขยายสมาชิกภาพให้ครอบคลุมพรรคเสรีอนุรักษนิยม และพรรคการเมืองฝ่ายขวากลางอื่น ๆ เมื่อวันที่ 31 พฤษภาคม ค.ศ. 2022 พรรคได้เลือกมันเฟรท เวเบอร์ให้เป็นประธาน ซึ่งเขาเคยเป็นชปิทเซินคันดีดาท (Spitzenkandidat) หรือผู้สมัครนำของพรรคประชาชนยุโรปในปี ค.ศ. 2019 มาก่อน

พรรคประชาชนยุโรปเป็นพรรคที่ใหญ่ที่สุดในรัฐสภายุโรปตั้งแต่ปี ค.ศ. 1999 และในคณะมนตรียุโรปตั้งแต่ปี ค.ศ. 2002 นอกจากนี้ยังเป็นพรรคที่ใหญ่ที่สุดในคณะกรรมาธิการยุโรปชุดปัจจุบันอีกด้วย ซึ่งประธานคณะกรรมาธิการยุโรป อัวร์ซูลา ฟ็อน แดร์ ไลเอิน และประธานรัฐสภายุโรป โรเบอร์ตา เมตโซลา ทั้งคู่ก็มาจากพรรคประชาชนยุโรป ยิ่งไปกว่านั้นบิดาผู้ก่อตั้งสหภาพยุโรปหลายท่านก็มาจากพรรคการเมืองที่ต่อมาได้รวมตัวกันก่อตั้งเป็นพรรคประชาชนยุโรปด้วยเช่นกัน

พรรคประชาชนยุโรปประกอบด้วยพรรคการเมืองฝ่ายขวากลางที่สำคัญ เช่น พรรคเซเดอู/เซเอ็สอูของเยอรมนี พรรคชาตินิยมของมอลตา พรรคประชาชนของสเปน ฟอร์ซาอิตาเลียของอิตาลี พรรคประชาชนออสเตรียของออสเตรีย สหภาพประชาธิปไตยโครเอเชียของโครเอเชีย พรรคเสรีนิยมแห่งชาติของโรมาเนีย ฟีเนอเกลของไอร์แลนด์ พรรคสัมพันธมิตรแห่งชาติของฟินแลนด์ พรรคประชาธิปไตยใหม่ของกรีซ พรรคสายกลางของสวีเดน แนวนโยบายพลเมืองของโปแลนด์ พรรคประชาธิปไตยสังคมนิยมของโปรตุเกส และพลเมืองเพื่อการพัฒนาระดับยุโรปแห่งบัลแกเรีย

## อ้างอิง

หมวดหมู่:การเมืองยุโรป
ประธานรัฐสภายุโรป

**ประธานรัฐสภายุโรป** เป็นผู้ดำเนินการอภิปรายและดำเนินกิจกรรมต่าง ๆ ของรัฐสภายุโรป นอกจากนี้ยังเป็นตัวแทนของรัฐสภาทั้งภายในสหภาพยุโรปและในระดับนานาชาติอีกด้วย ลายเซ็นของประธานเป็นสิ่งจำเป็นสำหรับกฎหมายที่เริ่มต้นภายใต้กระบวนการการตัดสินใจร่วม และงบประมาณของสหภาพยุโรป

ประธานจะดำรงตำแหน่งคราวละ 2 ปีครึ่ง โดยปกติจะสลับกันระหว่างพรรคการเมืองหลักสองพรรค นับตั้งแต่มีการก่อตั้งรัฐสภาในปี ค.ศ. 1952 มีประธานมาแล้ว 30 คน ซึ่ง 17 คนในจำนวนนี้ได้ดำรงตำแหน่งนับตั้งแต่การเลือกตั้งรัฐสภาครั้งแรกในปี ค.ศ. 1979 มีประธานที่เป็นผู้หญิง 3 คน และส่วนใหญ่มาจากรัฐสมาชิกที่เข้าร่วมสหภาพยุโรปมาก่อน

## อ้างอิง

## แหล่งข้อมูลอื่น
* เว็บไซต์ทางการของประธานรัฐสภายุโรป

หมวดหมู่:ประธานสภาล่าง
หมวดหมู่:ประธานฝ่ายนิติบัญญัติ
ฮงกิลดอง จอมโจรโดนใจ

***ฮงกิลดอง จอมโจรโดนใจ*** เป็น ละครโทรทัศน์เกาหลีใต้ปี ค.ศ. 2008 นำแสดงโดยคัง จี-ฮวัน ในบทฮง กิล-ดง, ซ็อง ยู-รี, ชัง กึน-ซ็อกและคิม รี-นา เขียนบทโดยพี่น้องตระกูลฮง ละครเรื่องนี้ได้รับแรงบันดาลใจมาจากตำนานฮง กิล-ดง ซึ่งเป็นหนังสือบันเทิงคดีเกี่ยวกับตัวละครที่มีลักษณะคล้ายโรบินฮูดในช่วงราชวงศ์โชซ็อนของเกาหลี ออกอากาศทุกวันพุธและพฤหัสบดี เวลา 21:55 น. ทางช่องเคบีเอสทูตั้งแต่วันที่ 2 มกราคม ถึง 26 มีนาคม ค.ศ. 2008 มีจำนวน 24 ตอน

## เรื่องย่อ
ฮง กิล-ดองเป็นลูกนอกสมรสของเสนาบดี เขาเป็นคนที่ฉลาดมาก แต่มีคนบอกว่าเขาไม่สามารถทำอะไรสำเร็จในโลกนี้ได้เพราะว่าเขาเป็นลูกนอกสมรส เขาจึงเติบโตมาด้วยการใช้เวลาส่วนใหญ่ไปกับการสร้างปัญหาให้กับคนรอบข้าง อย่างไรก็ตาม พระภิกษุรูปหนึ่งคิดว่าเขาถูกกำหนดมาให้เป็นอะไรที่มากกว่านั้น จึงสอนศิลปะการต่อสู้ให้กับกิล-ดอง เมื่อละครดำเนินไป กิล-ดองก็ตระหนักถึงความรุนแรงของความอยุติธรรม และเริ่มต่อสู้กับความอยุติธรรมเหล่านี้ด้วยการขโมยทรัพย์สินจากคนรวยและแจกจ่ายให้กับคนจน

ฮอ อี-นกเป็นสาวร่าเริง ไร้เดียงสา และไร้ความกังวล ในตอนต้นของละคร เธอเดินทางมาจากจีนพร้อมกับปู่ของเธอที่เลี้ยงดูเธอมา เธอได้พบและเป็นเพื่อนกับกิล-ดอง อี-นกมีอดีตที่เธอไม่รู้ — เธอไม่รู้ว่าปู่ของเธอไม่ใช่ปู่แท้ ๆ และพ่อแม่ที่แท้จริงของเธอถูกฆ่าตาย ในที่สุดเธอก็เริ่มมีความรู้สึกต่อกิล-ดอง ซึ่งกิล-ดองก็ตอบสนองความรู้สึกของเธอ

อี ชัง-ฮวีเดินทางจากจีนมาถึงเกาหลีในช่วงต้นของละครด้วย เขาดูเย็นชาและมีอดีตอันมืดมนเนื่องจากพี่ชายของเขาซึ่งเป็นกษัตริย์องค์ปัจจุบันของโชซ็อนพยายามจะฆ่าเขา ชัง-ฮวีวางแผนปฏิวัติ โดยเขาจะล้มล้างราชบัลลังก์และสถาปนาตนเองเป็นกษัตริย์ เนื่องจากเขาเชื่อว่าตนเองคือกษัตริย์ที่ชอบธรรมของโชซ็อน เขาบังเอิญพบกับทั้งกิล-ดองและอี-นก ทั้งกิล-ดองและอี-นกช่วยให้ชัง-ฮวีเข้าใจว่าต้องทำอะไรบ้างเพื่อที่จะเป็นกษัตริย์ที่ดี เขาสร้างพันธมิตรกับกิล-ดอง และพัฒนาความรู้สึกต่ออี-นก

ขณะที่คำถามเรื่องการสืบทอดราชบัลลังก์โดยชอบธรรมเข้ามามีบทบาท กิล-ดองและอี-นกถูกบังคับให้เลือกข้าง ในขณะเดียวกันก็ต้องจัดการกับปัญหาส่วนตัวของตนเอง: ความรักของพวกเขา กิล-ดองกับพ่อของเขา และอี-นกกับพ่อแม่ที่ถูกฆ่าและการแก้แค้นของพวกเขา

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2551
หมวดหมู่:ละครโทรทัศน์เกาหลีใต้ในคริสต์ทศวรรษ 2000
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์ที่เขียนบทโดยพี่น้องตระกูลฮง
การดำเนินการระดับบิต

ในการเขียนโปรแกรมคอมพิวเตอร์ **การดำเนินการระดับบิต** () จะทำงานกับสายบิต แถวลำดับบิต หรือเลขฐานสอง (ซึ่งถือว่าเป็นสายบิต) ที่ระดับของแต่ละบิต การดำเนินการนี้ถือเป็นการกระทำพื้นฐานที่มีความรวดเร็วและเรียบง่าย และเป็นรากฐานสำคัญสำหรับการดำเนินการทางคณิตศาสตร์ในระดับที่สูงขึ้น และได้รับการสนับสนุนโดยตรงจากหน่วยประมวลผล การดำเนินการระดับบิตโดยส่วนใหญ่จะนำเสนอในรูปแบบของคำสั่งที่มีตัวถูกดำเนินการสองตัว และผลลัพธ์ของการดำเนินการจะถูกนำไปแทนที่หนึ่งในตัวถูกดำเนินการที่เป็นข้อมูลนำเข้า

โดยปกติแล้ว บนหน่วยประมวลผลแบบธรรมดาที่มีราคาไม่แพง การดำเนินการระดับบิตจะเร็วกว่าการหารมาก เร็วกว่าการคูณหลายเท่า และบางครั้งก็เร็วกว่าการบวกอย่างเห็นได้ชัด ในขณะที่หน่วยประมวลผลสมัยใหม่มักจะทำการบวกและการคูณได้รวดเร็วพอ ๆ กับการดำเนินการระดับบิต เนื่องจากมีการประมวลผลคำสั่งแบบสายท่อที่ยาวขึ้นและการออกแบบทางสถาปัตยกรรมอื่น ๆ แต่โดยทั่วไปแล้วการดำเนินการระดับบิตยังคงใช้พลังงานน้อยกว่าเนื่องจากมีการใช้ทรัพยากรลดลง

## อ้างอิง

หมวดหมู่:เลขคณิตฐานสอง
หมวดหมู่:ตัวดำเนินการ (การเขียนโปรแกรม)
หมวดหมู่:พีชคณิตแบบบูล
แผนภาพนือควิสต์

right|thumb|220x220px|แผนภาพนือควิสต์
**แผนภาพนือควิสต์** (Nyquist plot หรือ Nyquist diagram) เป็นแผนภาพที่ใช้ในเกณฑ์เสถียรภาพของนือควิสต์ในทฤษฎีระบบควบคุม โดยทำการแสดงค่าผลตอบสนองเชิงความถี่  G(j\omega)  ซึ่งเป็นจำนวนเชิงซ้อนในระบบพิกัดเชิงขั้ว โดยให้ส่วนจริงเป็นแกนนอน ส่วนจินตภาพเป็นแกนตั้ง ได้รับการตั้งชื่อตาม ฮารี นือควิสต์ วิศวกรชาวสวีเดน ที่เป็นผู้คิดค้น
thumb|การประเมินเสถียรภาพของระบบควบคุม
แผนภาพนือควิสต์เป็นแนวทางในการประเมินเสถียรภาพของระบบควบคุมด้วย ข้อมูลป้อนกลับ เกณฑ์ในการตัดสินคือ เมื่อพิจารณาจุดที่ตำแหน่งเวกเตอร์เกลียวตัดกับแกนของ Im = 0, Re < 0 บนระนาบพิกัดเชิงขั้ว หากจุดตัดอยู่ในช่วง -1 < Re < 0 จะกลายเป็นแอมพลิฟายเออร์ หากจุดตัดผ่านจุด Re = -1 แสดงว่าอยู่ในสถานะการสั่น และหากจุดตัดอยู่ในช่วง Re  -1 (ดังที่แสดงด้วยเส้นสีแดงในแผนภาพ) แสดงว่าอยู่ในสถานะการแพร่

## อ้างอิง

หมวดหมู่:แผนภูมิและแผนภาพทางสถิติ
หมวดหมู่:แคลคูลัสเวกเตอร์
หมวดหมู่:ทฤษฎีระบบควบคุม
เกณฑ์เสถียรภาพของนือควิสต์

[right|thumb|300x300px|[แผนภาพนือควิสต์ของฟังก์ชันถ่ายโอน G(s)=\frac{1}{s^2+s+1}]]
ในทฤษฎีระบบควบคุม และ ทฤษฎีเสถียรภาพ **เกณฑ์เสถียรภาพของนือควิสต์** (Nyquist stability criterion) หรือ **เกณฑ์เสถียรภาพของชเตร็คเคอร์–นือควิสต์** (Strecker–Nyquist stability criterion) เป็นวิธีการวิเคราะห์เชิงภาพสำหรับหาเสถียรภาพของระบบควบคุม ได้รับการคิดค้นขึ้นมาโดยต่างหากโดยเฟลิคส์ ชเตร็คเคอร์ วิศวกรชาวเยอรมัน ในปี 1930 และ ฮารี นือควิสต์ วิศวกรชาวสวีเดน ในปี 1932

วิธีนี้สามารถทำได้ด้วยการแค่ตรวจสอบแผนภาพนือควิสต์ของระบบวงวนเปิด จึงสามารถใช้งานได้โดยไม่ต้องคำนวณจุดศูนย์และขั้วของระบบวงวนปิดหรือวงวนเปิดอย่างแม่นยำ ดังนั้นจึงสามารถใช้กับระบบที่เป็นฟังก์ชันอตรรกยะ เช่น ระบบหน่วงเวลา เมื่อเปรียบเทียบกับการใช้แผนภาพโบเดแล้ว วิธีนี้สามารถรองรับฟังก์ชันถ่ายโอนที่มีเอกฐานในระนาบครึ่งขวาได้ นอกจากนี้ยังสามารถนำไปใช้กับระบบที่ซับซ้อนที่มีค่าป้อนเข้าและค่าขาออกหลายค่า เช่น ระบบควบคุมเครื่องบิน

เกณฑ์ของนือควิสต์ถูกนำมาใช้กันอย่างแพร่หลายในสาขาวิศวกรรมอิเล็กทรอนิกส์ และ วิศวกรรมระบบควบคุม รวมถึงสาขาอื่น ๆ เพื่อออกแบบและวิเคราะห์ระบบแบบมีการป้อนกลับ แม้ว่าเกณฑ์ของนือควิสต์จะเป็นหนึ่งในการทดสอบเสถียรภาพทั่วไปที่สุด แต่เกณฑ์นือควิสต์ก็จำกัดอยู่แค่สำหรับในระบบไม่แปรเปลี่ยนตามเวลาเชิงเส้น (LTI) เท่านั้น ระบบไม่เชิงเส้นต้องการเกณฑ์เสถียรภาพที่ซับซ้อนกว่า เช่น เกณฑ์เสถียรภาพของเลียปูนอฟ หรือ เกณฑ์วงกลม แม้ว่าเกณฑ์ของนือควิสต์จะเป็นวิธีการแบบอาศัยการดูจากภาพ แต่ก็ยังให้ข้อมูลเชิงลึกที่จำกัดเกี่ยวกับสาเหตุที่ระบบมีความเสถียรหรือไม่เสถียร รวมถึงวิธีการทำให้เสถียร

## แนวคิดพื้นฐาน
พิจารณาระบบเชิงเส้นที่มีฟังก์ชันถ่ายโอนแบบวงวนเปิดเป็น G(s)\, เมื่อนำมาประกอบกับฟังก์ชันถ่ายโอนป้อนกลับ H(s)\, สร้างระบบวงวนปิด ฟังก์ชันถ่ายโอนวงวนปิดของระบบคือ \frac{G(s)}{1 + G(s)H(s)}\, เมื่อตรวจสอบเสถียรภาพของระบบนี้ โดยทั่วไปเราสามารถตรวจสอบสมการลักษณะเฉพาะของระบบ 1 + G(s)H(s) = 0\,ได้ และแก้รากของสมการนี้ได้โดยใช้วิธีการ เช่น เกณฑ์เสถียรภาพของเราธ์–ฮัวร์วิทซ์ แต่ข้อเสียคือค่อนข้างยุ่งยาก อันที่จริงแล้ว สามารถทำได้โดยการตรวจสอบฟังก์ชันถ่ายโอนแบบวงวนเปิดของระบบนี้ () G(s)H(s)\, แล้วสรุปผลโดยการใช้แผนภาพโบเด หรือแผนภาพนือควิสต์

ฟังก์ชันถ่ายโอนในโดเมนลาปลัสใด ๆ \mathcal{T}(s) สามารถแสดงเป็นอัตราส่วนของพหุนามสองตัว \mathcal{T}(s) = \frac{N(s)}{D(s)}

จุดศูนย์ของ \mathcal{T}(s) เป็นรากของสมการ N(s) = 0 และขั้วของ \mathcal{T}(s) คือรากของสมการลักษณะเฉพาะ D(s) = 0

เสถียรภาพของ \mathcal{T}(s) ตัดสินโดยขั้ว กล่าวคือถ้าส่วนจริงของขั้วทั้งหมดเป็นบวก ขั้วทั้งหมดจะอยู่ในครึ่งซ้ายของระนาบจำนวนเชิงซ้อน แล้วระบบนั้นจึงมีเสถียรภาพ แต่สำหรับในระบบวงวนปิดแล้ว ถ้าให้ฟังก์ชันถ่ายโอนวงวนเปิดเป็น \mathcal{F}(s) = \frac{A(s)}{B(s)} แล้วเสถียรภาพของระบบวงวนปิดจะตัดสินโดยสมการลักษณะเฉพาะ 1 + \mathcal{F}(s) = 0 นั่นคือต้องหารากของสมการ A(s) + B(s) = 0

## อ้างอิง

หมวดหมู่:ทฤษฎีเสถียรภาพ
หมวดหมู่:การประมวลผลสัญญาณ
หมวดหมู่:หน้าที่มีการแปลที่ยังไม่ได้ตรวจทาน
อเล็กซ์ โอคอนเนอร์

**อเล็กซ์ เจ. โอคอนเนอร์** (; เกิด 27 มีนาคม 1999) หรือที่รู้จักกันในชื่อ **คอสมิกสะเกปทิก** () เป็นนักพูดสาธารณะ นักเขียน และบุคคลสื่อสังคมออนไลน์ชาวอังกฤษ เขาเป็นที่รู้จักจากวิดีโอที่เขาอัปโหลดเกี่ยวกับศาสนา อเทวนิยม และปรัชญา

## ปฐมวัยและการศึกษา
อเล็กซ์ โอคอนเนอร์เกิดเมื่อวันที่ 27 มีนาคม ค.ศ. 1999 และเติบโตใน แบล็กเบิร์ด เลส์

เขาเข้าศึกษาที่วิทยาลัยเซนต์จอห์น ที่มหาวิทยาลัยออกซ์ฟอร์ด และสำเร็จการศึกษาสาขาปรัชญาและเทววิทยา

## อาชีพการงาน
โอคอนเนอร์เริ่มต้นอัปโหลดวิดีโอเกี่ยวกับสเกตบอร์ดไปบนยูทูบ เมื่ออายุ 17 ปีเขาเริ่มทำวิดีโอในช่องยูทูบของเขา *คอสมิกสะเกปทิก* โดยแสดงความคิดเห็นเกี่ยวกับปรัชญาศาสนาและหัวข้อทางการเมืองเช่น การเลือกตั้งประธานาธิบดีสหรัฐอเมริกา ค.ศ. 2016 เขาเริ่มทำพอดแคสต์ วิทินรีเซิน (*Within Reason;* เดิมเรียกว่า *The Cosmic Skeptic Podcast*) ใน ค.ศ. 2019 ซึ่งเขาได้สัมภาษณ์แขกรับเชิญ เช่น ริชาร์ด ดอว์กินส์, เดวิด ดอยตช์, แซม แฮรริส, คาร์โล โรเวลลี และสลาวอย ชิเชค

ในเดือนตุลาคม ค.ศ. 2023 เขาสัมภาษณ์ปีเตอร์ ฮิตเชนส์ นักวารสารศาสตร์และนักวิจารณ์ฝั่งอนุรักษ์นิยม เกี่ยวกับการยกเลิกกฎหมายยาเสพติด ลัทธิฆราวาสนิยม และสถาบันพระมหากษัตริย์ในสหราชอาณาจักร ฮิตเชนส์ยุติการสัมภาษณ์อย่างกะทันหันและแสดงความ "ไม่ชอบอย่างมาก" ต่อโอคอนเนอร์ก่อนออกไป

ในเดือนมกราคม ค.ศ. 2025 เขาปรากฏตัวในตอนหนึ่งของ *เซอร์เราดิด* *(Surrounded)* โดยจูบิลีมีเดีย (Jubilee Media) ซึ่งเขาโต้วาทีกับคริสเตียน 25 คนเกี่ยวกับการมีอยู่ของพระเป็นเจ้า และการกล่าวอ้างการฟื้นคืนพระชนม์ของพระเยซู

## ทัศนะ
โอคอนเนอร์ระบุว่าตนเองเป็นอเทวนิยมเชิงอไญย เขาเป็นที่รู้จักจากการวิพากษ์วิจารณ์ระบบความเชื่อแบบเทวนิยม และการสนทนาอย่างยาวเกี่ยวกับเรื่องนี้

เขาต่อต้านสถาบันพระมหากษัตริย์ของสหราชอาณาจักร และได้พูดต่อสาธารณะเกี่ยวกับเรื่องนี้ รวมถึงพูดคุยในรายการของเพียส์ มอร์แกนในเรื่องนี้

โอคอนเนอร์เคยเป็นวีแกน แต่ปัจจุบันไม่ยึดถือหลักวีแกนแล้ว

## อ้างอิง


## แหล่งข้อมูลอื่น ๆ

* 
* 
หมวดหมู่:ยูทูบเบอร์ชาวอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:บทความที่มีไมโครฟอร์แมต hAudio
จิ๊กหัวใจยัยตัวร้าย

***จิ๊กหัวใจยัยตัวร้าย*** เป็นภาพยนตร์เกาหลีใต้แนวสุขนาฏกรรมจินตนิยมในปี ค.ศ. 2013 เขียนบทและกำกับโดยอี ฮย็อน-จง นำแสดงโดยคิม อา-จุงและจู วอน

## เนื้อเรื่อง
อี โฮ-แทเป็นนายตำรวจที่เป็นผู้เชี่ยวชาญด้านการวิเคราะห์พฤติกรรมของอาชญากรที่มีอัตราความสำเร็จในการติดตามผู้ต้องสงสัย 100 เปอร์เซ็นต์ วันหนึ่ง ขณะที่เขากำลังติดตามอาชญากรที่พยายามหลบหนี อาชญากรคนนั้นก็ถูกรถชนจากอุบัติเหตุชนแล้วหนี โฮ-แทจึงขับรถติดตามรถของผู้ต้องสงสัยเพื่อทำการจับกุม เขาพบว่าตัวเองต้องเผชิญหน้ากับยุน จิน-ซุก ซึ่งเป็นรักแรกของเขา ความสัมพันธ์ของพวกเขาจบลงเมื่อสิบปีก่อน โฮ-แทตกใจมากกับสิ่งที่เกิดขึ้น และตัดสินใจขัดขวางเพื่อนร่วมงานของเขาด้วยการขังจิน-ซุกไว้ที่บ้านของตนเอง แต่เมื่อความรู้สึกเก่า ๆ เริ่มกลับมา เขาก็ได้ค้นพบความจริงที่น่าตกใจยิ่งกว่า นั่นคือ จิน-ซุก คือหัวขโมยชื่อกระฉ่อน ซึ่งถูกจัดให้อยู่ในรายชื่อผู้ต้องสงสัยอันดับต้น ๆ จากการขโมยงานศิลปะและอัญมณีล้ำค่าทั่วกรุงโซล โฮ-แทจึงพยายามหาทางช่วยเหลือจิน-ซุกไม่ให้ต้องเข้าคุก ขณะที่เจ้าหน้าที่ตำรวจคนอื่น ๆ กำลังออกตามหาเธอ

## อ้างอิง

หมวดหมู่:ภาพยนตร์เกาหลีใต้ที่ออกฉายในปี พ.ศ. 2556
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ภาษาเกาหลีในคริสต์ทศวรรษ 2010
หมวดหมู่:ภาพยนตร์รักตลกเกาหลีใต้
หมวดหมู่:ภาพยนตร์รักตลกในปี พ.ศ. 2556
หมวดหมู่:ภาพยนตร์โดย ล็อตเต เอ็นเตอร์เทนเมนท์
หมวดหมู่:ภาพยนตร์เกาหลีใต้ในคริสต์ทศวรรษ 2010
1 เวิลด์เทรดเซ็นเตอร์ (ค.ศ. 1970–2001)

**วันเวิลด์เทรดเซ็นเตอร์** เดิม () หรือที่รู้จักในชื่อ **อาคารเหนือ**, **อาคาร 1**, **อาคารหนึ่ง** หรือ **1 WTC** เป็นหนึ่งในอาคารแฝด (Twin Towers) ของกลุ่มอาคารเวิลด์เทรดเซ็นเตอร์เดิมในนครนิวยอร์ก สร้างเสร็จใน ค.ศ. 1972 มีความสูง  และเคยเป็นตึกที่สูงที่สุดในโลกแทนที่ตึกเอ็มไพร์สเตต จนกระทั่งถูกแซงหน้าโดยเซียรส์ทาวเวอร์ในชิคาโกใน ค.ศ. 1973

อาคาร 1 เวิลด์เทรดเซ็นเตอร์ มีลักษณะที่แตกต่างจากอาคารคู่แฝด 2 เวิลด์เทรดเซ็นเตอร์ (อาคารใต้) ที่สายอากาศโทรคมนาคมขนาด  ที่อยู่บนหลังคา เมื่อรวมสายอากาศแล้ว อาคารจึงมีความสูงรวมทั้งสิ้น  อาคารเหนือสูงกว่าอาคารใต้ 6 ฟุตเนื่องจากชั้น 43 สูงกว่าปกติ 2 ฟุต และชั้น 67 สูงกว่าปกติ 4 ฟุตเมื่อเทียบกับความสูงเพดานมาตรฐาน 12 ฟุต สองชั้นนี้ใช้โดยการท่าเรือ สิ่งที่ทำให้อาคารเหนือต่างจากคู่แฝดอีกอย่างคือกันสาดทางเข้าที่เชื่อมต่อกับด้านหน้าทิศตะวันตกของอาคารในระดับพื้นถนน รวมถึงทางเดินเท้าสองทางที่ทอดยาวจากทางเดินเล่นด้านทิศตะวันตกและทิศใต้ของ 3 และ 6 เวิลด์เทรดเซ็นเตอร์ไปยังด้านหน้าทิศเหนือและทิศใต้ของอาคารเหนือในระดับพลาซา ซึ่งทั้งหมดนี้อาคารใต้ไม่มี ที่อยู่ของอาคารคือ **1 เวิลด์เทรดเซ็นเตอร์** และกลุ่มอาคาร WTC มีรหัสไปรษณีย์เฉพาะเป็นของตัวเองคือ 10048 เนื่องจากมีขนาดใหญ่

เวิลด์เทรดเซ็นเตอร์เดิมถูกทำลายในเหตุวินาศกรรมเมื่อวันที่ 11 กันยายน ค.ศ. 2001 อาคารเหนือถูกเครื่องบินอเมริกันแอร์ไลน์ เที่ยวบินที่ 11 พุ่งชนในเวลา 8:46 น. นับเป็นอาคารแฝดแห่งแรกที่ถูกเครื่องบินที่ถูกจี้บังคับโจมตีและเป็นอาคารที่สองที่ถล่มลงในเวลา 10:28 น. อาคารเหนือตั้งอยู่เป็นเวลา 102 นาทีหลังเครื่องบินปะทะ

จากผู้เสียชีวิต 2,977 รายในเหตุวินาศกรรม มีผู้ที่อยู่ในอาคารเหนือหรืออยู่บนพื้นดินประมาณ 1,700 ราย

อาคารเหนือถูกแทนที่ด้วยวันเวิลด์เทรดเซ็นเตอร์ปัจจุบัน ซึ่งเปิดทำการในเดือนพฤศจิกายน ค.ศ. 2014 ในฐานะอาคารหลักของพื้นที่เวิลด์เทรดเซ็นเตอร์ที่ได้รับการพัฒนาขึ้นใหม่ ที่อนุสรณ์สถานและพิพิธภัณฑ์แห่งชาติ 9/11 สระน้ำอนุสรณ์ทางทิศเหนือเป็นจุดที่อาคารเหนือเคยตั้งอยู่

### อ้างอิง

### ที่มา
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* "WTC Response Update: Governor Pataki Announces Partnership To Help New York City Businesses In Need Of Office Space". CoStar Group.
* List of World Trade Center tenants via CNN (Archive)
* World Trade Center Tenant Relocation Summary  via TenantWise.com
* World Trade Center Tragedy: Information for Families, Friends and Colleagues – Marsh and McLennan Companies

 (อาคารเหนือ)

 (อาคารเหนือ)

 (อาคารเหนือ)

หมวดหมู่:ก่อตั้งในรัฐนิวยอร์กในปี พ.ศ. 2516
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:รายชื่อบริษัทที่ตั้งอยู่ในรัฐนิวยอร์ก
วัน
หมวดหมู่:รายการที่เกี่ยวข้องกับแมนแฮตตัน
หมวดหมู่:อาคารสำนักงานที่สร้างเสร็จในปี พ.ศ. 2516
หมวดหมู่:อาคารสำนักงานในแมนแฮตตัน
หมวดหมู่:วินาศกรรม 11 กันยายน พ.ศ. 2544
หมวดหมู่:เวิลด์เทรดเซ็นเตอร์